钦定古今图书集成/明伦汇编/闺媛典/第048卷 > 萧积善妻何氏
## 钦定古今图书集成/明伦汇编/闺媛典/第048卷 > 萧积善妻何氏

按《广东通志》：何氏，新会何村人。赘同邑萧积善为婿。
至正丁酉八月，乡贼陈有德杀积善，意在何氏，遣众
环其居，必劫致之。何氏度不免，乃白父母，酌贼众于
堂，绐伴者曰：“吾埋金钗井旁，吾往取为饰。”伴者信之，
投井以死。父母出其尸，与夫合葬，时嫁积善一载耳。
时人怜而伤之。